stanford-oval/wikipedia huggingface dataset:
Kimiko Hirata

Kimiko Hirata (jap. 平田仁子, Hirata Kimiko; s. 1970 Kumamoto, Japani) on japanilainen ilmastoaktivisti, joka pyrkii vähentämään fossiilisten polttoaineiden, etenkin kivihiilen, käyttöä Japanissa.
Hirata työskenteli kustannusyhtiössä 1990-luvulle asti. Silloin hän luki Al Goren kirjan Maapallo vaakakupissa ja ryhtyi ilmastoaktivistiksi. Hän osallistui vuoden 1997 Kioton ilmastokokoukseen ja perusti kansalaisjärjestön Kiko Network. Hän verkostoitui muiden maiden kansalaisjärjestöjen kanssa. Vuoteen 2021 mennessä Hiratan työ oli johtanut siihen, että Japani oli luopunut 17 hiilivoimalan rakennussuunnitelmista.
Hiratan väitöskirja ilmastonmuutoksesta ja politiikasta hyväksyttiin Wasedan yliopistossa vuonna 2019, ja hänestä tuli yhteiskuntatieteen tohtori.
Hiratalle myönnettiin Goldman-ympäristöpalkinto vuonna 2021. BBC valitsi Hiratan vuonna 2022 sadan vaikutusvaltaisen ja innostavan naisen listalle 100 Women.
Kimilsungia

Kimilsungia
Kimilsungia (kor. 김일성화, kimilsŏnghwa) on puikkokämmeköiden (Dendrobium) sukuun kuuluva risteymälajike. Se on nimetty Pohjois-Korean aiemman johtajan Kim Il-sungin mukaan. Toinen Pohjois-Korean johtajien mukaan nimetty kasvilajike on Kim Il-sungin pojan Kim Jong-ilin mukaan nimetty kimjongilia.
Pohjois-Korean hallituksen mukaan Kim Il-sungin vertaansa vailla oleva luonne "heijastuu täysin kuolemattomassa kukassa" joka "kukkii jokaisella viidestä mantereesta".
Käännös suomeksi
Karl Schenk

Karl Schenk
Johann Carl Emmanuel Schenk (1. joulukuuta 1823, Signau, Bern – 18. heinäkuuta 1895) oli sveitsiläinen pastori ja poliitikko.
Elämä

Schenk jäi orvoksi 11-vuotiaana ja eleli eteläisessä Saksassa 16-vuotiaaksi ennen kuin hän pääsi opiskelemaan teologiaa. Myöhemmin valmistumisen jälkeen Schenk meni naimisiin Elise Kährin kanssa. Pari sai yhdeksän lasta, joista kaksi kuoli jo nuorena.
Vuonna 1856 Schenk valittiin liittokokoukseen ja kolme vuotta myöhemmin hänestä tehtiin myös Bernin yliopiston kunniatohtori. Schenk valittiin 7. joulukuuta 1863  liittokokouksen puhemieheksi ja vain viisi päivää myöhemmin myös Sveitsin liittoneuvoston jäseneksi. Schenk valitsi liittoneuvoston ja seurasi sisäministerinä Jakob Stämpfliä.
Liittoneuvostossa Schenck oli kuudesti liittopresidenttinä; 1865, 1871, 1874, 1878, 1885 ja 1893. Sisäministerin salkun lisäksi hän johti talous- (1872) sekä rautatie- ja kauppaministeriötä (1875-1877). Schenck toimi liittoneuvostossa yhteensä 31 vuotta yhteen menoon ennen kuolemaansa heinäkuussa 1895. Hän on edelleen tähän päivään mennessä pisimpään liittoneuvoston jäsenenä toiminut poliitikko.
Kensington Temple

| Kensington Temple London City Church |
| --- | --- |
 Kensington Temple Notting Hillin kaupunginosassa.
Suuntautuminen:  helluntaiherätys
Kirkkokunta:  Elim Pentecostal Church
Perustettu:  1965
Pastori:  Mark Ryan
Pääkirkko:  Lontoo, Yhdistynyt kuningaskunta 
Jäseniä:  n. 7000 / vko
Aiheesta muualla
Sivusto
Infobox OKVirheellinen NIMI-arvo: 
Kensington Temple on kristillinen seurakunta, joka sijaitsee Lontoossa Yhdistyneessä kuningaskunnassa. Seurakunnalla on yhteensä yli 7 000 viikoittaista kävijää. Opillisesti seurakunta edustaa helluntaiherätystä. Seurakunnan johtajana toimi vuoteen 2021 asti Colin Dye.
Historia

Kensington Templen seurakunta perustettiin 60 henkilön voimin vuonna 1965. Viidentoista vuoden aikana, Eldin Corsien johtajuuskaudella kirkolle luotiin perusrakenne rukoukseen, ryhmätoimintaa, evankeliointiin ja kansainväliseen toimintaan. Ensimmäisen 15 vuoden aikana seurakunta kasvoi 600 ihmiseen. Wynne Lewisin kaudella seurakunta lähti suureen kasvuun. Kymmenessä vuodessa seurakunta kasvoi yli 5000 jäseneen ja seurakunta laajentui monille Lontoon alueille. Vuonna 1991 seurakunnan johtajaksi tuli Colin Dye, jonka kaudella seurakuntaan perustettiin London City Church. Seurakunnan yhteydessä toimii yli 130 seurakuntasolua.
Seurakunnan johtajat

1965–1980: Eldin Corsie
1980–1991: Wynne Lewis
1991–2021: Colin Dye
2021–2024  Mark Ryan
2024–      Malcolm Duncan
Keltasilmäkäpinkäinen

| Keltasilmäkäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Harmaakäpinkäiset Coracina
Laji::  lineata
Kaksiosainen nimi
 Coracina lineata  (Swainson, 1825) 
Katso myös
   Keltasilmäkäpinkäinen Wikispeciesissä   Keltasilmäkäpinkäinen Commonsissa 
Infobox OKNimi-testi OKIUCN-testi OK: 
Keltasilmäkäpinkäinen (Coracina lineata) on käpinkäisten heimoon kuuluva varpuslintu.
Levinneisyys

Keltasilmäkäpinkäistä tavataan Australiassa, Indonesiassa, Papua-Uudessa-Guineassa ja Salomonsaarilla. Lajin kannankehitys on vakaa, ja se on luokiteltu elinvoimaiseksi.
Keltasiipipeippo

| Keltasiipipeippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Palettipeipot Pytilia
Laji::  hypogrammica
Kaksiosainen nimi
 Pytilia hypogrammica  Sharpe, 1870 
Katso myös
   Keltasiipipeippo Wikispeciesissä   Keltasiipipeippo Commonsissa 
Infobox OKNimi-testi OKIUCN-testi OK: 
Keltasiipipeippo (Pytilia hypogrammica) on loistopeippojen heimoon kuuluva varpuslintu.
Levinneisyys

Keltasiipipeippoa tavataan Afrikassa Guineasta Keski-Afrikan tasavaltaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.
Karl Schranz

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Itävalta
Miesten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1964 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Chamonix 1962 | syöksylasku |  |
|  Kultaa | Chamonix 1962 | alppiyhdistetty |  |
|  Kultaa | Val Gardena 1970 | suurpujottelu |  |
|  Hopeaa | Chamonix 1962 | suurpujottelu |  |
|  Pronssia | Portillo 1966 | suurpujottelu |  |
Karl Schranz (s. 18. marraskuuta 1938 Sankt Anton am Arlberg, Itävalta) on itävaltalainen uransa lopettanut alppihiihtäjä, kolminkertainen maailmanmestari ja olympiamitalisti.
Schranz voitti urallaan maailmanmestaruuden syöksylaskussa ja alppiyhdistetyssä vuonna 1962 sekä suurpujottelussa 1970. Suurpujottelun hopeaa hän saavutti Chamonixissa 1962 ja pronssia Portillossa 1966. Innsbruckin talviolympialaisissa 1964 Schranz sijoittui suurpujottelussa hopealle Ranskan François Bonlieun jälkeen. Grenoblen olympialaisissa neljä vuotta myöhemmin Schranz oli syöksylaskussa viides ja suurpujottelussa kuudes. Hänen MM-uraltaan löytyvät vielä neljännet tilat pujottelusta 1962 ja syöksylaskusta 1970.
Vuonna 1968 Schranz laski Grenoblen olympialaisissa pujottelukilpailun voittoon. Kilpailun tuomaristo kuitenkin hylkäsi hänet myöhemmin, sillä Schranz oli saanut uusia olympiakultaan johtaneen laskunsa, koska väitti, että "mustiin pukeutunut mies" oli pilannut hänen ensimmäisen laskunsa. Pujottelun olympiakullan voitti lopulta kisojen isäntämään Jean-Claude Killy.
Alppihiihdon maailmancupin kokonaiskilpailun voittoon Schranz ylsi urallaan kaksi kertaa, vuosina 1969 ja 1970. Hän voitti lisäksi 12 osakilpailua, joista 8 tuli syöksylaskussa ja 4 suurpujottelussa. Syöksylaskun maailmancupin Schranz voitti kaksi kertaa vuosina 1969 ja 1970 ja suurpujottelun cupin kerran vuonna 1969.
Schranz lopetti uransa vuonna 1972.
Aiheesta muualla

Karl Schranzin kotisivut
Miesten alppihiihdon maailmancupin kokonaiskilpailun voittajat
Katsampadianós

| Katsampadianós Κατσαµπαδιανός |
| --- | --- |
Alkulähde:  Vathýpetro, Archánes-Asteroúsia, Iraklion, Kreeta  35°12′55″N, 25°09′23″E
Laskupaikka:  Iraklion, Kreeta  35°20′42″N, 25°09′11″E
Maat:  Kreikka
Pituus:  16,74 km
Alkulähteen korkeus:  811 m
Valuma-alue:  42,4 km²
Katsampadianós (kreik. Κατσαµπαδιανός, myös Katsampás, Κατσαμπάς) eli Sylamianós/Silamianós (Συλαµιανός/Σιλαµιανός) eli Kaíratos (Καίρατος), antiikin Kairatos (m.kreik. Καίρατος, lat. Caeratus), on joki Kreetan saarella Kreikassa. Sen päähaaran pituus on 16,74 kilometriä. Joki laskee Kreetanmereen Iraklionin kaupungissa.
Joki saa alkunsa Vathýpetrosta 811 metrin korkeudelta merenpinnasta laskettuna. Se virtaa Áno Archánesin länsipuolelta ja Knossoksen arkeologisen alueen itäpuolelta. Näin palatsi sijaitsi muinaisaikoina Kairatos-joen varrella. Iraklionin kaupungin alueella joki kulkee nykyisin tunneloituna. Tunnelin päätepiste on Iraklionin sataman alueella kaupungin keskustan itälaidalla. Joen valuma-alueen koko on noin 42,4 neliökilometriä.
Katronträsk

| Katronträsk |
| --- | --- |
 Osittain jääpeitteinen Katronträsk etelästä nähtynä huhtikuussa 2021.
Valtiot:  Suomi
Paikkakunta:  Sipoo
Koordinaatit:  60°19′36″N, 25°10′44″E
Vesistöalue ja valuma-alueen tietoja
Laskujoki:  oja Sipoonjokeen
Järvinumero:  20.004.1.004 
Mittaustietoja
Pinnankorkeus:  28,6 m 
Rantaviiva:  0,47 km 
Pinta-ala:  0,0124 km² 
 fiKatronträsk 
Katronträsk on pieni järvi läntisessä Sipoossa. Se sijaitsee Sipoonkorven keski- ja pohjoisosan välillä, noin kaksi kilometriä Viirilästä itään. Järven pinta-ala on 1,2 hehtaaria, ja sen rantaviivan pituus on 500 metriä. Rannat ovat soistunutta metsämaata. Itä- ja kaakkoisrannat kuuluvat osittain Sipoonkorven kansallispuistoon ja koillisrannalla on talo.
Järvi sijaitsee Porvoonjoen vesistössä (vesistöaluetunnus 20), ja sen vedenpinnan korkeus on 28,6 mpy. Järven eteläpäähän laskee yksi oja, joka tuo vettä lounaasta Lindamorsmossenilta. Järven lasku-uoma alkaa järven pohjoispäästä, laskee sieltä kohti pohjoista ja yhdistyy Byabäckenin uomaan lähellä Svartböleä. Byabäcken puolestaan laskee Sipoonjokeen. Sen jälkeen vesi päätyy Suomenlahteen Sipoonlahden kohdalta.
Kenraali Tson kana

Kenraali Tson kana-annos
Kenraali Tson kana on ruokalaji, joka kehitettiin 1970-luvulla New Yorkin kiinalaisessa ravintolakulttuurissa Yhdysvalloissa. Tämän jälkeen ruoka on omaksuttu kiinalaisravintoloiden tarjontaan eri puolilla maailmaa. Ruokalaji on nimetty 1800-luvun kiinalaisen sotilasjohtaja Zuo Zongtangin (Tso Tsung-t'ang) mukaan.
Kenraali Tson kana on rapeaksi friteerattua kanaa sisältävä makea, etikkainen ja maltillisen tulinen ruokalaji. Perinteisessä reseptissä makeus tulee sokerista. Suosiota on saavuttanut myös ruokalajista tehty vegaaninen versio Kenraali Tson tofu.
Keravan Energia

| Keravan Energia Oy |
| --- | --- |
Yritysmuoto:  osakeyhtiö
Perustettu:  1992
Toimitusjohtaja:  Jussi Lehto
Puheenjohtaja:  Eero Lehti
Kotipaikka:  Kerava
Toiminta-alue:   Suomi
Toimiala:  energia-ala
Tuotteet:  tuottaa ja myy kaukolämpöä ja sähköä
Liikevaihto:   65,5 milj. € (2019)
Tilikauden tulos:   923 245 € (2019)
Henkilöstö:   71 (2019)
Tytäryhtiöt:  Keravan Lämpövoima Oy, Sipoon Energia Oy
Omistaja:  Keravan kaupunki 96,5 %, Sipoon kunta 3,5 %
Kotisivu:  www.keravanenergia.fi
Infobox OKVirheellinen NIMI-arvo: 
Keravan Energia Oy on vuonna 1992 perustettu energiayhtiö. Kotipaikkaansa Keravalla pitävästä yhtiöstä Keravan kaupunki omistaa 96,5 prosenttia ja Sipoon kunta 3,5 prosenttia. Keravan Energia Oy omistaa Fennovoimaa suomalaisittainselvennä omistavan Voimaosakeyhtiö SF:n kautta omistamalla Suomen Voima Oy:ä yhdessä Haminan Energia Oy:n, Kokemäen Sähkö Oy:n, KSS Energia Oy:n, Köyliön-Säkylän Sähkö Oy:n, Nivos Energia Oy:n, Nurmijärven Sähkö Oy:n, Paneliankosken Voima Oy:n, Porvoon Energia Oy:n, Sallila Energia Oy:n, Vatajankosken Sähkö Oy:n ja VSV-Energiapalvelu Oy:n kanssa.
Aiheesta muualla

Keravan Energian verkkosivut
Klaukkalan rata

Klaukkalan rata on suunnitteilla oleva rautatieyhteys, joka haarautuisi Kehäradasta Petaksen aseman pohjoispuolella ja johtaisi Nurmijärven Klaukkalaan.
Radasta on vasta alustavia suunnitelmia, eikä jatkosuunnittelusta ole päätöksiä. Vuoden 2018 alussa käynnistettiin selvitys Klaukkalan suunnan joukkoliikenteen järjestelystä muulla kuin ratayhteydellä. Pikaraitiotie tai superbussi saattaa korvata ratahankkeen joko väliaikaisesti tai pysyvästi.
Klaukkalan koulu

| Klaukkalan koulu |
| --- | --- |

Sijainti:  Kuntotie 1 (PL 88), 01801 Klaukkala
Koordinaatit:  60.3839°N, 24.7443°E
Tyyppi:  suomenkielinen alakoulu
Rehtori:  Johanna Lindstedt
Luokat:  1–6
Oppilaita:  vähän alle 500 
Verkkosivut
Klaukkalan koulu on Nurmijärven Klaukkalan keskusta-alueella sijaitseva suomenkielinen alakoulu (luokka-asteet 1–6). Lukuvuonna 2023-2024 koulua käy vähän alle 500 oppilasta.
Koulun lähistöllä sijaitsevat muun muassa Klaukkalan urheilualue ja Klaukkalan kirkko.
Kerava Jazz

Kerava Jazz on vuosittainen jazz-tapahtuma Keravalla. Sen järjestää vuonna 1997 perustettu Kerava Jazz ry. Tapahtumaa tukee myös Keravan kaupunki.
Kerava Jazz pidetään kesäkuisin. Ensimmäistä kertaa tapahtuma järjestettiin vuonna 1991. Esiintyjiä ovat olleet muiden muassa Anthony Braxton Quartet, Steve Lacy Sextet, Charles Gayle Trio, James Carter Quartet, Sirius, Ivo Perelman Quartet, Evan Parker Trio ja Kalaparush and the Light.
Aiheesta muualla

Kerava Jazz Society (Arkistoitu – Internet Archive)
Kerava Jazz kunnan kotisivuilla (Arkistoitu – Internet Archive)
Katrionan tarina

| Katrionan tarina> Serien om Katriona.Alkuperäisteos |
| --- | --- |
Kirjailija:  Lene Kaaberbøl
Kieli:  tanska
Genre:  fantasiakirjallisuus
Julkaistu:  1992-2000
Suomennos
Suomentaja:  Annika Eräpuro
Kustantaja:  Otava
Julkaistu:  2008-2009
Sivumäärä:  348
Löydä lisää kirjojaKirjallisuuden teemasivulta
Katrionan tarina (Serien om Katriona) on kolmiosainen Lene Kaaberbølin kirjoittama fantasiakirjasarja, joka kertoo Katriona "Kat" -nimisestä tytöstä ja sijoittuu keskiaikaan.
Kirjasarjan osat ovat:
Hopeahevonen, 2008 (Solvhesten, 1992)
Kärppä, 2008 (Hermelinen, 1994)
Keskiyö, 2009 (Isfuglen, 2000)
Juonitiivistelmä

Hopeahevonen
Katriona "Kat" on nuori tyttö, joka työskentelee äitinsä kievarissa. Kat ei kuitenkaan viihdy kievarissa, eikä myöskään tule toimeen äitinsä uuden puolison kanssa. Kievarissa vierailee nainen, bredinari, joka ratsastaa hornanhevosella. Katriona haluaa naisen nähtyään ruveta myös bredinariksi, kierteleväksi lainvartijaksi ja viestinviejäksi. Hänen äitinsä lähettää hänet kuitenkin värjärinoppiin, jossa Katriona ei tule toimeen muiden tyttöjen kanssa ja karkaa Bredan kaupunkiin oppiakseen bredinarin ammatin. Mutta bredinareja koulutetaan arvostetussa akatemiassa suuressa kaupungissa, eikä maalaistytön tie sinne ole helppo, vaan hän kohtaa monenlaisia ongelmia.
Kärppä
Kat pääsee bredinarien akatemiaan valmistautumaan Hopeiseksi: viestiinviejäksi, joka ratsastaa hornanhevosella. Bredassa on kuitenkin meneillään taistelu vallanpitäjien välillä, johon Kat huomaa sekaantuneensa.
Keskiyö
Kat saa viimein oman hornanhevosensa kesytettäväkseen ja valmistuu akatemiasta. Kun hänen ystävänsä ja esikuvansa Simon lavastetaan syylliseksi maanpetokseen, Katin on löydettävä keino auttaa ystäväänsä.
Khadjer Soua-Monser

Khadjer Soua-Monser (arab. خديجة صوة منصر‎) on tunisialainen Télévision Tunisienne -kanavan toimittaja. Hän saavutti loppututkinnon journalistiikan ja informaatiotutkimuksesta, sekä vietintä- ja tietotekniikasta. Soua-Monser aloitti työt TV7:lla vuonna 1993 ja on toiminut vuodesta 1996 lähtien kanavan uutistenlukijana.
Khady Yacine N'Gom

Khady Yacine N'Gom (s. 1. maaliskuuta 1979 Dakar) on senegalilainen koripalloilija. Hän edustaa seuratasolla dakarilaista Jarafia. N'Gom oli mukana maansa joukkueessa Sydneyn olympialaisissa 2000, joissa hän pelasi neljä ottelua. Hän on pelannut myös muun muassa vuosien 2006 ja 2010 MM-kisoissa.
Katrín Jakobsdóttirin I hallitus

| Katrín Jakobsdóttirin I hallitus |
| --- | --- |
  Islannin 45. hallitus
Toimikausi alkoi:  30. marraskuuta 2017
Toimikausi päättyi:  27. marraskuuta 2021
Valtionpäämies:  Guðni Thorlacius Jóhannesson
Jäsenet
Hallituksen johtaja:  Katrín Jakobsdóttir
Ministerien lukumäärä:  11
Hallituspuolueet:   Itsenäisyyspuolue  Vihreä vasemmisto  Edistyspuolue 
Hallituksen asema:  enemmistöhallitus
Oppositiopuolueet:   Sosiaalidemokraattinen liitto  Kansanpuolue  Piraattipuolue  Keskustapuolue  Reformipuolue 
Historia
Edellinen:  Bjarni Benediktssonin hallitus
Seuraava:  Katrín Jakobsdóttirin II hallitus
Katrín Jakobsdóttirin I hallitus oli Islannin hallitus, joka astui virkaan 30. marraskuuta 2017 vuoden 2017 parlamenttivaalien jälkeen ja hallitsi 27. marraskuuta 2021 asti. Hallitus oli vihreän vasemmiston johtama koalitiohallitus, johon kuuluvat sen lisäksi itsenäisyyspuolue ja edistyspuolue. Hallitus koostui 11 ministeristä.
Ministerit

| Salkku | Ministeri | Ministeri | Aloitti tehtävässä | Lopetti tehtävässä | Puolue | Lähde |
| --- | --- | --- | --- | --- | --- | --- |
| Pääministeri |   | Katrín Jakobsdóttir | 30. marraskuuta 2017 | 27. marraskuuta 2021 | Vihreä vasemmisto |  |
| Kalastus- ja maatalousministeri |   | Kristján Þór Júlíusson | 30. marraskuuta 2017 | 27. marraskuuta 2021 | Itsenäisyyspuolue |  |
| Liikenne-, teollisuus- ja innovaatioministeri |   | Þórdís Kolbrún R. Gylfadóttir | 30. marraskuuta 2017 | 27. marraskuuta 2021 | Itsenäisyyspuolue |  |
| Oikeusministeri |   | Sigríður Á. Andersen | 30. marraskuuta 2017 | 14. maaliskuuta 2019 | Itsenäisyyspuolue |  |
| Oikeusministeri |   | Þórdís Kolbrún R. Gylfadóttir | 14. maaliskuuta 2019 | 6. syyskuuta 2019 | Itsenäisyyspuolue |  |
| Oikeusministeri |   | Áslaug Arna Sigurbjörnsdóttir | 6. syyskuuta 2019 | 27. marraskuuta 2021 | Itsenäisyyspuolue |  |
| Valtiovarainministeri |   | Bjarni Benediktsson | 30. marraskuuta 2017 | 27. marraskuuta 2021 | Itsenäisyyspuolue |  |
| Opetus- ja kulttuuriministeri |   | Lilja Dögg Alfreðsdóttir | 30. marraskuuta 2017 | 27. marraskuuta 2021 | Edistyspuolue |  |
| Liikenne- ja paikallishallintoministeri |  | Sigurður Ingi Jóhannsson | 30. marraskuuta 2017 | 27. marraskuuta 2021 | Edistyspuolue |  |
| Pohjoismaisen yhteistyön ministeri |  | Sigurður Ingi Jóhannsson | 30. marraskuuta 2017 | 27. marraskuuta 2021 | Edistyspuolue |  |
| Ympäristö- ja luonnonvaraministeri |   | Guðmundur Ingi Guðbrandsson | 30. marraskuuta 2017 | 27. marraskuuta 2021 | Vihreä vasemmisto |  |
| Ulkoministeri |  | Guðlaugur Þór Þórðarson | 30. marraskuuta 2017 | 31. joulukuuta 2019 | Itsenäisyyspuolue |  |
| Ulkoasiain- ja kehitysyhteistyöministeri |  | Guðlaugur Þór Þórðarson | 1. tammikuuta 2020 | 27. marraskuuta 2021 | Itsenäisyyspuolue |  |
| Terveysministeri |   | Svandís Svavarsdóttir | 30. marraskuuta 2017 | 27. marraskuuta 2021 | Vihreä vasemmisto |  |
| Sosiaali- ja tasa-arvoministeri |  | Ásmundur Einar Daðason | 30. marraskuuta 2017 | 31. joulukuuta 2018 | Edistyspuolue |  |
| Sosiaali- ja lapsiasiainministeri |  | Ásmundur Einar Daðason | 1. tammikuuta 2019 | 27. marraskuuta 2021 | Edistyspuolue |  |
Kenraali Sherman

Kenraali Sherman.
Kenraali Sherman (engl. General Sherman) on Sequoian kansallispuistossa Yhdysvalloissa kasvava tilavuudeltaan maapallon suurimmaksi arvioitu puu. Kenraali Sherman on mammuttipetäjä (Sequoiadendron giganteum), jonka tilavuuden on laskettu olevan yli 1 486,6 kuutiometriä. Puun pituus on 83,8 metriä ja sen  painoksi on arvioitu 2 000 tonnia. Sen ympärysmitta puolentoista metrin korkeudella maasta on 31,3 metriä. Kenraali Sherman ei ole maailman korkein puu. Korkeimman puun titteliä pitää hallussaan 115,55 metrin korkuinen punapuu "Hyperion".
Aiheesta muualla

Kuvia tai muita tiedostoja aiheesta Kenraali Sherman Wikimedia Commonsissa
Khagendra Thapa Magar

Khagendra Thapa Magar vuonna 2011.
Khagendra Thapa Magar (14. lokakuuta 1992 – 17. tammikuuta 2020) oli  nepalilainen vihanneskauppiaan poika ja oli Guinnessin ennätysten kirjan mukaan maailman lyhyin mies, kunnes filippiiniläinen Junrey Balawing tuli hänen tilalleen kesäkuussa 2011. Hän oli 67 senttimetriä pitkä ja painoi noin 5,5 kilogrammaa. Lääkärin mukaan Magar oli niin keholtaan kuin henkisiltä ominaisuuksiltaan lapsen tasolla.
Magarin äidin mukaan hän oppi kävelemään vasta kahdeksanvuotiaana ja hänen pituuskasvunsa loppui kokonaan 11 vuoden iässä. Aluksi vanhemmat häpesivät poikaansa. Magar kävi koulua, mutta häntä kiusattiin ja kanneltiin ympäriinsä kuin nukkea, minkä takia hänen isänsä päätti ottaa pojan pois koulusta.[lähde? ]
Kun tieto Magarista levisi, Pokharan kaupungissa vieraili kahden vuorokauden aikana 50 000 ihmistä katsomassa häntä, vanhempien vietyä hänet näytille kaupungin ostoskeskukseen. Kerätyillä rahoilla kylään on saatu hankituksi sähkö ja moni muukin asia on kehittynyt. Varojen keräystä varten on perustettu Khagendra Thapa Magar -säätiö. Monet ihmiset uskovat hänen olevan Baman Avatar, Vishnun uudestisyntymä.[lähde? ]
Säätiö ilmoitti Guinnessin ennätysten kirjaan Magarista, joka oli pienempi kuin aiemmin virallisesti maailman lyhyimmäksi ilmoitettu mies, jordanialainen Younis Edwan, tai hänen jälkeensä vielä lyhyemmäksi mitattu kolumbialainen Edward Nino Hernandez. Magar pääsi ennätystenkirjaan kuitenkin vasta lokakuussa 2010 täytettyään 18 vuotta, sillä oli epävarmaa, kasvaisiko hän vielä.[lähde? ]
Kenraali Jermolovin patsas (Groznyi)

| Kenraali Jermolovin patsas |
| --- | --- |

Nimi:  Kenraali Jermolovin patsas
Valmistumisvuosi:  1881 1949
Taiteenlaji:  veistos
Sijainti:  Groznyi, Tšetšenia  Venäjä
Kenraali Jermolovin patsas oli venäläiskenraali Aleksei Jermolovia esittänyt pronssipatsas Tšetšenian pääkaupunki Groznyissa. Alkuperäinen patsas pystytettiin vuonna 1881 ja purettiin vuonna 1922. Toinen patsas pystytettiin vuonna 1949 ja purettiin vuonna 1989.
Patsas oli kiistanalainen. Kaukasian sotaretkistään ja Groznyin perustajana tunnettu Aleksei Jermolov oli vihattu hahmo tšetšeenien keskuudessa. Patsasta vastaan tehtiin esimerkiksi useampia tuhoamisyrityksiä ennen sen lopullista purkamista.
Patsas

Aleksei Jermolov oli Venäjän keisarikunnan armeijassa palvellut kenraali, joka Napoleonin sotien jälkeen sai tehtäväkseen alistaa Kaukasian heimot. Hän tuli tunnetuksi taktiikastaan, johon lukeutuivat esimerkiksi teloitukset, panttivangit ja kylien polttaminen. Venäläisten hallitsemaa aluetta levitettiin rakentamalla teitä ja linnakkeita. Jermolov oli edennyt tšetseenien maille keväällä 1818 ja yksi hänen perustamistana linnakkeista oli Groznaja, eli nykyinen Tšetšenian pääkaupunki Groznyi. Tšetšeenien keskuudesta Jermolovista tuli erityisen vihattu hahmo. Jermoloviin viitattiin Jarmul-hirviönä.
Kenraali Jermolovin patsas pystytettiin Groznyissa vuonna 1881. Patsas oli pronssinen. Sen jalustassa oli kolme tekstiä, joista yksi oli lainaus Jermolovilta. Jermolov kuvaili lainauksessaan tšetšeenejä maailman väkivaltaisimmaksi kansaksi halveksivaan sävyyn. Patsas tuhottiin vuonna 1922 osana Vladimir Leninin käskyä poistaa tsaarinajan Venäjän henkilöiden muistomerkkejä laajemmin. Patsaan pää säilytettiin kuitenkin Groznyin museolla. Patsas pystytettiin uudelleen vuonna 1949 tšetšeenien ollessa edelleen karkotettuna. Patsaan jalustassa ollut kirjoitus poistettiin Josif Stalinin kuoleman jälkeen vuonna 1953. Tšetšeenit pääsivät lopulta palaamaan kotimailleen. Jermolovin patsas yritettiin tuhota useampaan otteeseen neuvostokaudella. Se yritettiin esimerkiksi räjäyttää vuonna 1969. Lopulta patsas poistettiin vuonna 1989.
Kerttu Vuorinen

Kerttu Alisa Vuorinen (26. maaliskuuta 1899 Huittinen – 25. kesäkuuta 1993) oli suomalainen lasten- ja nuortenkirjailija.
Teoksia

Nimellä Kerttu Vuorinen:
Aamulla varhain: romaani. WSOY 1945
Satuja; kuvittanut Onni Mansnerus. WSOY 1945, 2. painos 1950
Pitsitaivas: romaani. Vihreä kirjasto 2. WSOY 1952
Jumala kuulee. Agricola-seuran traktaattisarja 8. Agricola-seura, Helsinki 1953
Välipalavalaskala: lastennäytelmä. 1954
Isän tuliaiset: traktaatti varhaisnuorison tytöille. Agricola-seura, Helsinki 1959
Tytöt talosilla: kinkeritraktaatti varhaisnuorison tytöille. Agricola-seura, Helsinki 1960
Kuin taivaan linnut. Nuorten toivekirjasto 157. WSOY 1964, 3. painos 1975
Nimimerkillä Alisa Mylly:
Sokeripuu ja muita satuja; kuv. Heljä Lahtinen. Lasten oma kirjasto 14. WSOY 1954